
యోగానూ నిర్లక్ష్యం చేశారు: ప్రధానిపతంజలి పరిశోధక సంస్థకు ప్రారంభోత్సవండెహ్రాడూన్, మే 3: ప్రాచీన భారతీయ సంప్రదాయ వైద్య విధానాలకు ప్రభుత్వాలు తిలోదకాలిచ్చాయని ప్రధాని మోదీ ఆక్షేపించారు. స్వాతంత్ర్యానికి పూర్వం బ్రిటీష్వారు కావాలనే భారతీయ వైద్యాన్ని, యోగాభ్యాసాన్ని  అణగదొక్కారని, అయితే స్వాతంత్య్రం సిద్ధించాక కూడా అదే కొనసాగిందని ఆవేదన వ్యక్తంచేశారు. మోదీ బుధవారం ఉత్తరాఖండ్లో సుడిగాలి పర్యటన చేపట్టారు. ఉదయం డెహ్రాడూన్ చేరుకున్న ఆయన ఆర్మీ హెలికాప్టర్లో నేరుగా కేదారనాథ్ ఆలయానికి చేరుకున్నారు. కేదారనాథుడిని సేవించిన అనంతరం హరిద్వార్ చేరుకున్నారు. యోగా గురువు బాబా రామ్దేవ్కు చెందిన పతంజలి విద్యాపీఠ్లో ఆయుర్వేద-యోగా పరిశోధక సంస్థను ప్రారంభించారు. చరిత్ర గర్వించే మన వారసత్వాన్ని భారతీయులు విస్మరించరన్న విశ్వాసం తనకుందని ఈ సందర్భంగా జరిగిన సభలో ప్రధాని పేర్కొన్నారు. వైద్యం, చికిత్సలకు సంబధించి మన పూర్వీకులు ఎంతో శ్రమకోర్చి సరికొత్త ఆవిష్కరణలు చేశారని తెలిపారు. ‘స్వాతంత్య్రం రాకముందు మనది బానిస దేశం. దురదృష్టవశాత్తు స్వతంత్ర భారతంలో కూడా ప్రభుత్వాలు మన సంప్రదాయ వైద్య పద్ధతులు, ఆరోగ్య సంరక్షణ విధానాలను తొక్కిపెట్టాయి. పతంజలిలో ప్రారంభమైన ఈ పరిశోధక సంస్థలో అధునాతన ప్రయోగశాల ఉంది. క్లినికల్ పరీక్షలకు, ఆయుర్వేద ఔషధాలను అధునాతనంగా ప్యాక్ చేసేందుకు అవకాశం ఉంటుంది. దీనిద్వారా ప్రపంచమంతా భారత సంప్రదాయ చికిత్స విధానాలను ఆమోదించడానికి ఆస్కారం ఏర్పడుతుంది’ అని పేర్కొన్నారు. అంతకుముందు పతంజలి పీఠానికి వచ్చిన మోదీని  రామ్దేవ్ స్వాగతిస్తూ.. స్వచ్ఛ, సమైక్య, సుదృఢ భారత నిర్మాణానికి అవిశ్రాంతంగా శ్రమిస్తున్న ఆయనన్ను ‘రాష్ట్ర రుషి’గా అభివర్ణించారు. తనకీ బిరుదు ప్రదానం పట్ల ప్రధాని విస్మయం వ్యక్తంచేశారు. ‘దేశంలోని 125 కోట్ల మందీ నాకు స్ఫూర్తి. నాపై నాకు నమ్మకం లేదు. కానీ 125 కోట్ల ప్రజల ఆశీర్వాద బలంపై గట్టి విశ్వాసం ఉంది’ అని తెలిపారు. పరిసరాలను కలుషితం చేయబోమని ప్రతి ఒక్కరూ ప్రతినబూనాలని పిలుపిచ్చారు. ఈ సందర్భంగా బాబా సహాయకుడు ఆచార్య బాలకృష్ణ పదేళ్లపాటు సంకలనం చేసిన ‘ప్రపంచ వనమూలిక ఎన్సైక్లోపిడియా’ను ప్రధాని ఆవిష్కరించారు. ఇందులో భారతలో లభించే 70 వేలకుపైగా వనమూలికల గురించి ప్రస్తావించారు. ఈ దఫా జూన్ 21న అంతర్జాతీయ యోగా దినోత్సవాన్ని గుజరాతలోని అహ్మదాబాద్లో నిర్వహించనున్నట్లు రాందేవ్ తెలిపారు.  ప్రజాస్వామ్యంలో ‘ప్రెస్’ కీలకంప్రజాస్వామ్యంలో స్వేచ్ఛాయుత మీడియా ఎంతో కీలకమని ప్రధాని పేర్కొన్నారు. ప్రపంచ  పత్రికాస్వాతంత్య్ర దినాన్ని పురస్కరించుకుని బుధవారం ఆయన ట్వీట్ చేశారు. వర్తమాన కాలంలో సోషల్ మీడియా శక్తిమంతమైన ప్రసార సాధనంగా మారిందన్నారు.కేదారనాథుని సేవలో..ఆరునెలల విరామం తర్వాత కేదారనాథ్ ఆలయాన్ని బుధవారం తెరిచారు. ఘడ్వాల్ హిమాలయాల్లో కొలువుతీరిన నాలుగు దేవాలయాలు.. గంగోత్రి, యమునోత్రి, కేదారనాథ్, బదరీనాథ్ క్షేత్రాల్లోకెల్లా కేదారనాథ్ అతి విశిష్టమైనదని చెబుతారు. మందాకినీ నది జన్మించిన చొరాబోరీ హిమపాతం వద్ద 11,755 అడుగుల ఎత్తున.. ఎనిమిదో శతాబ్దంలో ఈ ఆలయాన్ని నిర్మించారు. ఏటా శీతాకాలం మొదట్లో ఈ ఆలయాన్ని మూసివేసి.. వేసవి ఆరంభంలో తిరిగి తెరుస్తారు. ఇలా ఆల యం తలుపులు తెరచిన తొలి రోజే సందర్శించిన తొలి ప్రధాని మోదీయే కావడం విశేషం. అలాగే 1989లో నాటి ప్రధాని వీపీ సింగ్ తర్వాత గత 28 ఏళ్లలో ఈ ఆలయా న్ని సందర్శించిన ప్రధాని కూడా మోదీనే. ఉదయం 8.50కి ఆలయం తలుపులు తెరిచారు. తర్వాత అరగంటకు గవర్నర్ కేకే పాల్, సీఎం త్రివేంద్ర రావతలతో కలిసి మోదీ ఆలయానికి చేరుకున్నారు. తూర్పు ద్వారం వద్ద బూట్లు, కళ్లజోడు తీసేసి.. గర్భగుడికి చేరుకున్నారు. శివలింగానికి రుద్రాభిషేకం చేశారు. పూజ చేసిన తర్వాత ఆలయం వెలుపల నందీశ్వరుడి చుట్టూ ప్రదక్షిణ చేశా రు. హెలిప్యాడ్ వైపు వెళ్తూ.. ఓ బిడ్డను ఎత్తుకున్న జవాన్ను చూశారు. ఇరువురినీ పలుకరించారు. బిడ్డను చేతితో తట్టారు.  చెప్పడమే కాదు.. చేసిచూపారువీఐపీ సంస్కృతికి చెల్లుచీటీ చెబుతూ ఎర్రబుగ్గ కార్లను నిషేధించిన ప్రధాని.. వీఐపీలుగా చలామణి అయ్యేవారిని తూర్పారబట్టిన సంగతి తెలిసిందే. తాను ఆచరించేదే చెబుతానని మరోసారి ఆయన నిరూపించారు. కేదారనాథ్ ఆలయంలోకి వెళ్లేందుకు బూట్లు విప్పుతుండగా.. సాయం చేయడానికి ఓ వ్యక్తి ముందుకొచ్చారు. ఆయన నవ్వుతూ అతడిని సున్నితంగా వారించారు. తానే బూట్లు విప్పుకొని.. అనంతరం హస్తప్రక్షాళన చేసుకుని గుడిలోకి వెళ్లారు.

yoganu nirlakshyam chesaru: pradhaanipatanjali parisodhaka samsthaku prarambhotsavandehra, mee 3: praacheena bhaarateeya sampradaaya vaidya vidhaanaalaku prabhutvaalu tilodakaalichaayani pradhaani modii aakshepinchaaru. swaatantryaaniki puurvam britishwaru kavalane bhaarateeya vaidyaanni, yogabhyasanni  anagadokkaarani, ayithe swaatantyram siddhinchaaka kuudaa adhe konasaagindani aavedana vyaktamchaesaaru. modii budhavaaram uttaraakhandlo sudigaali paryatana chepattaru. udayam dehradoon cherukunna aayana armi helicapterlo nerugaa kedaranath aalayaaniki cherukunnaru. kedaaranaathudini sevinchina anantaram haridwar cherukunnaru. yoga guruvu baba ramdevku chendina patanjali vidyaapeetlo aayurveda-yoga parisodhaka samsthanu praarambhinchaaru. charitra garvinche mana vaarasatvaanni bhaaratheeyulu vismarincharanna vishwaasam tanakundani ee sandarbhamgaa jarigina sabhalo pradhaani perkonnaru. vaidyam, chikitsalaku sambadhinchi mana poorveekulu entho shramakorchi sarikotta aavishkaranalu chesarani telipaaru. ‘swaatantyram raakamundu manadi banisa desham. duradrushtavasaattu swatantra bhaaratamlo kuudaa prabhutvaalu mana sampradaaya vaidya paddhatulu, aarogya samrakshana vidhaanaalanu tokkipettaayi. patanjalilo praarambhamaina ee parisodhaka samsthalo adhunaatana prayogasaala undi. clinical pareekshalaku, aayurveda aushadhaalanu adhunaatanamgaa pyak chesenduku avakaasam untundi. deenidwara prapanchamantaa bhaarata sampradaaya chikitsa vidhaanaalanu aamodinchadaaniki askaram erpadutundi’ ani perkonnaru. antakumundu patanjali peethaaniki vachina modeeni  ramdev swaagatistuu.. swachcha, samaikya, sudruda bhaarata nirmaanaaniki avisraantamgaa shramistunna aayanannu ‘rashtra rushi’gaa abhivarninchaaru. tanakee birudu pradaanam patla pradhaani vismayam vyaktamchaesaaru. ‘desamloni 125 kotla mandee naaku sphurthy. naapai naaku nammakam ledu. cony 125 kotla prajala aasiirvaada balampai gatti vishwaasam undi’ ani telipaaru. parisaraalanu kalushitam cheyabomani prati okkaruu pratinabuunaalani pilupicchaaru. ee sandarbhamgaa baba sahayakudu aachaarya balakrishna padellapaatu sankalanam chesina ‘prapancha vanamuulika ensaiclopidia’nu pradhaani aavishkarinchaaru. indulo bhaaratalo labhinche 70 velakupaigaa vanamuulikala gurinchi prastaavinchaaru. ee dafa joon 21na antarjaatiiya yoga dinotsavaanni gujaraataloni ahmadaabaadlo nirvahinchanunnatlu randev telipaaru.  prajaaswaamyamlo ‘press’ keelakamprajaswamyamla swechhaayuta media entho keelakamani pradhaani perkonnaru. prapancha  patrikaaswaatantyar dinaanni puraskarinchukuni budhavaaram aayana tweet chesaru. vartamaana kaalamlo soshal media saktimantamaina prasara saadhanamgaa maarindannaaru.kedaaranaathuni sevalo..aarunelala viraamam tarvaata kedaranath aalayaanni budhavaaram terichaaru. ghadwal himalayallo koluvutiirina naalugu devalayalu.. gangotri, yamunotri, kedaranath, badarinath kshetrallokella kedaranath athi vishishtamainadani chebutaaru. mandaakinii nadi janminchina chorabori himapatam vadda 11,755 adugula ettuna.. enimido sataabdamlo ee aalayaanni nirminchaaru. eta sheethaakaalam modatlo ee aalayaanni moosivesi.. vesavi aarambhamlo tirigi terustaaru. ilaa aala yam talupulu terachina toli roje sandarsinchina toli pradhaani modeeye kaavadam visesham. alaage 1989loo naati pradhaani vp sing tarvaata gatha 28 ellalo ee alaya nni sandarsinchina pradhaani kuudaa modeene. udayam 8.50ki aalayam talupulu terichaaru. tarvaata aragantaku gavarnar keke pal, cm trivendra raavatalato kalisi modii aalayaaniki cherukunnaru. thoorpu dwaram vadda bootlu, kallajodu teesesi.. garbhagudiki cherukunnaru. sivalingaaniki rudrabhishekam chesaru. pooja chesina tarvaata aalayam velupala nandeeswarudi chuttu pradakshina chesha ru. helipad vaipu veltuu.. oo biddanu ettukunna javaannu chusaru. iruvurini palukarinchaaru. biddanu chetito tattaaru.  cheppadame kaadu.. chesichuparuvipi samskrutiki chellucheetii chebutuu errabugga kaarlanu nishedhinchina pradhaani.. vipluluga chalamani ayyevaarini thoorpaarabattina sangati telisinde. taanu aacharinchede chebutaanani marosari aayana niruupinchaaru. kedaranath aalayamloki vellenduku bootlu vipputundagaa.. saayam cheyadaaniki oo vyakti mundukochaaru. aayana navvutuu atadini sunnitamgaa vaarinchaaru. taane bootlu vippukoni.. anantaram hastaprakshaalana chesukuni gudiloki vellaaru.